**КОМИ РЕСПУБЛИКАСА ТАРИФ СЛУЖБАЛÖН  
ТШÖКТÖД**

**«Обласьтпытшса да обласьткостса (Россия Федерацияын республикакостса) маршрутъяс кузя автомашина транспортöн, тшöтш таксиöн, ветлысь-мунысьöс да туй кöлуй новлöдлöм вылö медыджыд тарифъяс вынсьöдöм йылысь» Коми Республикаса тариф службалöн 2009 во июнь 5 лунся 52/1 №-а тшöктöдö вежсьöмъяс пыртöм йылысь**

"Донъяс (тарифъяс) государственнöя ладмöдöм кузя мераяс йылысь" Россия Федерацияса Правительстволöн 1995 во март 7 лунся 239 №-а шуöм, "Коми Республикаын донъяс (тарифъяс) государственнöя ладмöдöм кузя мераяс йылысь" Коми Республикаса Правительстволöн 2002 во декабр 3 лунся 196 №-а шуöм, "Карын да кар бердын öтув вöдитчан автомашина транспортöн пассажиръясöс да туй кöлуй новлöдлöм вылö, а сідзжö обласьтпытшса да обласьткостса (Россия Федерацияын республикакостса) маршрутъяс кузя автомашина транспортöн, тшöтш таксиöн, ветлысь-мунысьöс да туй кöлуй новлöдлöм вылö тарифъяс да (либö) налысь медыджыд тшупöд урчитан пöрадок йылысь" Коми Республикаса тариф службалöн 2006 во июль 20 лунся 34/7 №-а тшöктöд, "Карын да кар бердын öтув вöдитчан автомашина транспортын ветлысь-мунысьöс да туй кöлуй новлöдлöм вылö, а сідзжö обласьтпытшса да обласьткостса (Россия Федерацияын республикакостса) маршрутъяс кузя автомашина транспортöн, тшöтш таксиöн, ветлысь-мунысьöс да туй кöлуй новлöдлöм вылö тарифъяс арталан методика йылысь" Коми Республикаса тариф службалöн 2006 во июль 26 лунся 35/1 №-а тшöктöд серти

ТШÖКТА:

1. Пыртны «Обласьтпытшса да обласьткостса (Россия Федерацияын республикакостса) маршрутъяс кузя автомашина транспортöн, тшöтш таксиöн, ветлысь-мунысьöс да туй кöлуй новлöдлöм вылö медыджыд тарифъяс вынсьöдöм йылысь» Коми Республикаса тариф службалöн 2009 во июнь 5 лунся 52/1 №-а тшöктöдö татшöм вежсьöмъяс:

тшöктöд дорö содтöдын:

1) 1 №-а таблицаын:

а) содтыны татшöм выль 19 позиция:

«

|  |  |  |  |
| --- | --- | --- | --- |
| 19 | Изьва-Йираёль (512 №) | 2,50 | 0,38 |

»;

б) 19 позиция лыддьыны 20 позицияöн;

2) 2 №-а таблица гижны тадзи:

«

|  |  |  |  |
| --- | --- | --- | --- |
| д/в № | Коми Республика мудорын кар кытш, муниципальнöй район статуса кык да унджык муниципальнöй юкöн мутас пыр мунысь обласьтпытшса маршрутъяс | Ветлысь-мунысьöс новлöдлöм вылö медыджыд тарифъяс (шайт 1 ветлöмысь) | Туй кöлуй новлöдлöм вылö медыджыд тарифъяс (шайт 1 ветлöмысь) |
| 1 | Шöр гост.-Выльгорт чипан видзан фабрика (101 №)\* | 13,00 | 13,00 |
| 2 | Выльгорт-КТВ-Аэровокзал (174 №)\* | 13,00 | 13,00 |

»;

3) пасйöдсö гижны тадзи:

«\*108, 108к, 101, 174 №-а маршрутъяс вылын сöмын Сыктывдiн район мутасын ветлысь-мунысьяслöн ветлöм дырйи ветлысь-мунысьöс да туй кöлуй новлöдлöм вылö медыджыд позяна тариф ыдждаыс 9,00 шайт 1 ветлöмысь.».

2. Тшöктöдыс вынсялö колана ногöн.

Юрнуöдысь А.И. Шеремет

Сыктывкар

2009 вося сентябр 8 лун

77/1 №

Вудж. Кузнецова Н.А., 2333 пас